Tiada misi lebih utama
atau pemburuan yang lebih penting di dunia
selain mencari Osama bin Laden selepas 9/11.
Saya mahukan keadilan.
Seingat saya, ada poster lama zaman koboi
yang bertulis, "Dikehendaki. Mati atau hidup."
Dalam pemburuan ini, Amerika telah belanjakan berjuta-juta,
malah mungkin berpuluh-puluh juta dolar setiap tahun.
Ia melibatkan ribuan penganalisis
dan pegawai risikan ketenteraan AS.
Dia sasaran nombor satu dan lelaki paling diburu di dunia
tapi tahun demi tahun,
AS tak berjaya cari dia langsung.
Serangan 9/11 merupakan bencana paling dahsyat
dalam sejarah negara sejak Perang Saudara.
Ribuan rakyat AS terbunuh.
Bangunan ikonik macam Pusat Dagangan Dunia
kini menjadi runtuhan.
Osama bin Laden ialah contoh musuh terdahsyat.
Dia pelakunya,
dia dalang serangan bencana itu.
Sebab itulah Osama bin Laden perlu segera ditangkap
supaya dia tak dapat rancang serangan macam 9/11 lagi.
Saya tahu Osama bin Laden dan konconya
mahu serang Amerika lagi.
Osama dan konconya mahu serang sekutu kita.
Bagaimana saya tahu? Saya terima laporan risikan setiap hari
yang menunjukkan itulah keinginannya.
Mereka jadi pembunuh
dalam peristiwa 11 September dan serangan lain terhadap AS
di Kenya, Tanzania dan Yaman.
Kita mesti kenal pasti, cari dan tangkap mereka.
CIA datang ke Rumah Putih sekitar Hari Buruh pada tahun 2010,
dan beritahu presiden, ada kawasan yang perlu diperhatikan
di Pakistan, yang mereka rasa mungkin lokasi
Osama bin Laden tinggal dan bersembunyi.
Perisik AS berjaya mengesan seseorang
yang mereka percaya telah menjadi utusan untuk al-Qaeda
dan Osama bin Laden
dalam tahun-tahun selepas serangan 9/11.
Perisik Amerika Syarikat mula menjejaki dia di Pakistan.
KE AGENSI KHYBER
Operasi di Pakistan sangat berbahaya dan rumit,
tapi ia sudah lama menjadi pusat untuk memburu kepimpinan al-Qaeda.
Khalid Sheikh Mohammed dan pemimpin lain
ditangkap di Pakistan.
Mereka menjejaki SUV putih yang dipandu oleh utusan itu
ke kawasan unik di bandar bernama Abbottabad
iaitu tempat percutian yang juga lokasi akademi tentera Pakistan,
seperti West Point di Pakistan.
Pada fasa awal ini, kami belum ada bukti kukuh.
Ada seorang individu
yang selalu dilihat mundar-mandir di sekitar laman,
seolah-olah cuba bersenam
di ruang kecil yang terhad.
Inilah orang yang mempunyai sifat fizikal
yang kami rasa mirip Osama bin Laden.
Perisikan AS rasa,
kemungkinan 50/50 Osama bin Laden berada di dalam.
Ketika CIA membentangkan kes risikan,
awal-awal lagi Presiden Obama memberi isyarat,
"Jika ini akan berlaku,
saya mahu pilihan."
Antaranya idea serbuan yang melibatkan kakitangan Amerika,
untuk menghantar pasukan serangan
Pasukan Khas Laut AS ke kawasan di Abbottabad itu.
Guna aset penerbangan seperti helikopter
untuk bawa pasukan serangan ke kawasan itu dan mendarat,
buat pencarian,
kenal pasti penghuninya,
cari dan tangkap Osama bin Laden jika dia ada.
Jika penentangan berlaku,
buat apa-apa saja langkah pertahanan yang diperlukan
untuk pastikan pasukan AS selamat lalu keluar dari kawasan itu.
Itulah penerangan yang paling mudah.
Inilah jenis operasi yang biasa dibuat oleh tentera AS,
tapi disebabkan mereka terpaksa lakukannya di Pakistan
iaitu negara berdaulat yang AS tak sepatutnya pergi,
menambahkan lagi kerumitan misi ini.
Sentiasa ada kekecewaan besar dengan Pakistan.
Memang tidak dinafikan ada kawasan perlindungan di Pakistan.
Pakistan bekerjasama dengan dua pihak. Amerika Syarikat lambat sedar.
Mereka tahan ramai orang al-Qaeda di bandar mereka.
Tapi pada masa yang sama, mereka menyokong Taliban
dan pemberontak lain.
Kerajaan Amerika sebenarnya amat takut
jika perisikan Pakistan
menyokong atau melindungi Osama bin Laden
selepas serangan 9/11.
Pakistan juga sebuah negara nuklear.
Ini satu operasi yang mungkin boleh tersilap langkah
dalam pelbagai cara,
dengan kesan geopolitik yang sangat serius.
Pada hari operasi,
orang yang terlibat dalam proses membuat keputusan di Washington
berkumpul di Bilik Situasi Rumah Putih.
1 MEI 2011 4:05 PETANG
Permulaan serbuan itu berjalan lancar.
Helikopter terbang ke Pakistan tanpa dikesan.
Mereka tiba tepat pada masanya di kawasan itu.
Kemudian dalam beberapa saat saja di atas kawasan itu,
masalah menimpa.
Helikopter itu tak mampu terbang macam yang juruterbang jangka
lalu terhempas di bumbung bangunan.
Jelas sekali yang ia takkan terbang dari sana.
Persoalannya, "Apa kita nak buat dengan helikopter itu
dan bagaimana nak keluarkan pasukan itu?"
Di Washington, jantung semua orang terhenti.
Semua orang tiba-tiba takut mereka akan lihat pembunuhan beramai-ramai
atau penangkapan Pasukan Khas Laut AS di negara sekutu.
Semua persoalan ini bermain dalam minda semua orang
dan Timbalan Laksamana McRaven segera menjelaskan
yang operasi ini diteruskan.
Ia tak menjejaskan operasi itu.
Ketika itu pasukan penyerang
perlu periksa dari bilik ke bilik
kerana mereka tak pasti Osama bin Laden ada di sana.
Kemudian panggilan radio antara Washington dengan Afghanistan,
"Demi Tuhan dan negara, Geronimo."
Itu perkataan kod yang bererti Osama bin Laden ditemui.
Pasukan Khas Laut di Abbottabad berkata,
"Osama bin Laden dibunuh dalam operasi."
Ayat itu didengari Washington dan mereka sedar buat kali pertama
yang mereka benar-benar dapat tangkap Osama bin Laden.
VIDEO DARI KAWASAN SELEPAS SERBUAN
Pasukan Khas Laut AS mendarat di Abbottabad
selama 40 minit.
Sebenarnya, ada beberapa helikopter sandaran
yang menunggu berdekatan kawasan itu.
Jadi, mereka musnahkan helikopter yang terhempas itu.
Mereka semua terbang
membawa perisikan sebanyak mungkin
dan lelaki yang mereka percaya Osama bin Laden
di dalam beg mayat di lantai helikopter.
Persoalannya, "Bagaimana kita boleh sahkan ini Osama bin Laden?"
Ada perisik CIA yang kenal
dan telah lama memburu Osama bin Laden.
Mereka telah sahkan mayatnya.
Seorang anggota Pasukan Khas Laut AS baring di sebelah mayat Osama
untuk tentukan ketinggiannya.
Wajahnya cedera teruk ditembak
hingga tak dapat dikenal pasti
tapi mereka yakin dapat mengenal pasti telinganya.
1 MEI 2011 11:35 MALAM
Selamat sejahtera.
Malam ini, saya boleh laporkan kepada rakyat Amerika dan dunia
bahawa Amerika Syarikat telah jalankan operasi yang membunuh Osama bin Laden,
ketua al-Qaeda.
Di tanah air yang merdeka
Negara dengan rakyat yang berani
Apabila saya keluar ke West Executive Avenue,
saya pandang kanan ke Pennsylvania Avenue…
dan ia dipenuhi ratusan, malah mungkin ribuan orang
yang bersorak, berlari-lari, berpeluk, saling ucap tahniah.
Mereka baru dengar berita 30 minit hingga 45 minit sebelum itu.
Mereka muncul secara spontan di jalanan Washington
untuk meluahkan perasaan mereka.
Saya kagum.
Tuhan rahmati Amerika
…kebebasan dan keadilan untuk semua.
Ia menunjukkan yang saat ini
amat mendalam dan bermakna kepada ramai rakyat Amerika.
TERTANGKAP! MEREPUTLAH DI NERAKA!
Ini kerja dia. Ini orangnya.
- Syabas, pasukan keselamatan. - Tuan.
Terima kasih. Awak buat saya bangga.
- Bagus, kamu semua. - Ya.
Itu malam yang luar biasa.
Pada penghujungnya,
saya berjabat tangan dengan kolonel
dan sambung kerja macam biasa.
Tak ada tepuk tangan atau bersorak.
Kami akui hal itu sangat penting,
tapi ada 12 operasi yang berjalan di Afghanistan malam itu.
Ada antara operasi itu
lebih mencabar dan berisiko daripada yang baru dijalankan.
Kematian Osama bin Laden menandakan pengakhiran al-Qaeda,
bukan pengakhiran ancaman
yang dilancarkan oleh al-Qaeda terhadap dunia.
Perang di Afghanistan,
ketidakstabilan di Iraq kini
telah berlangsung lebih lama selepas kematian Osama bin Laden
daripada sebelum kematiannya.
SEBUAH SIRI DOKUMENTARI NETFLIX
BAHAGIAN V PERKUBURAN EMPAYAR
Kolej perundangan saya, Universiti George Mason
cuma beberapa kilometer saja dari Pentagon.
Seperti kebanyakan rakyat Amerika, saya terkejut, kecewa, marah,
semua emosi yang orang masih rasa hingga kini.
Saya rasa saya patut buat sesuatu,
saya patut sertai perjuangan ini.
Saya baca artikel The Washington Post ketika tahun ketiga saya di kolej
tentang pengaruh hakim peguam semasa perbicaraan Nuremberg
selepas Perang Dunia Kedua
dari segi memajukan kedaulatan undang-undang dan prinsip
yang sedang digunakan di seluruh dunia, sekurang-kurangnya secara teori,
dari segi perbicaraan adil untuk defendan jenayah.
Saya rasa itu kerjaya yang bagus.
Selepas pulang bertugas dari Iraq,
saya luangkan dua tahun di Jerman sebagai peguam bela awam,
mewakili askar di mahkamah tentera.
Ketika saya bawa anjing saya berjalan di padang,
saya terima panggilan daripada pejabat penempatan,
"Jason, kami ada tugasan yang baik untuk awak.
Nak kerja di Teluk Guantanamo?"
Itu pada tahun 2011.
Sepuluh tahun selepas 9/11.
Dalam tempoh itu, banyak berita tentang seksaan terdedah,
tentang masalah yang berkaitan
pendirian AS yang terlampau agresif terhadap keganasan.
Banyak badan kebebasan awam AS risau.
Saya dapat panggilan untuk bekerja sebagai peguam sokongan
untuk Khalid Sheikh Mohammed, orang yang mendakwa dirinya dalang 9/11.
Khalid Sheikh Mohammed dituduh
merancang, mengatur dan menyelaras serangan 9/11
dan dialah yang merancang semuanya.
Khalid Sheikh Mohammed ditangkap di Rawalpindi pada tahun 2003
oleh tentera Pakistan.
Kemudian ditahan oleh CIA
di pelbagai lokasi di luar Amerika Syarikat
bergelar "Kawasan Hitam"
dan dikenakan teknik soal siasat yang dipertingkat,
yang orang lain panggil seksaan.
GAMBAR TAHANAN TELUK GUANTANAMO YANG TIDAK PERNAH DITERBITKAN
Dia dihalang tidur untuk tempoh yang panjang.
Dikatakan sehingga 180 jam.
Menurut rekod yang diisytiharkan, dia menjalani 183 sesi waterboard.
Dia dihantar ke Teluk Guantanamo.
Apa reaksi awak apabila dengar awak akan membela dia?
Dalam kes ini, tentulah,
memperjuangkan hak tahanan di Teluk Guantanamo
bukanlah topik politik yang sesuai untuk sesiapa.
Tapi ini bukan tentang klien.
Ini tentang mempertahankan hak semua orang.
Rumah Putih mahu Kongres menjelaskan had
cara suspek pengganas boleh disoal siasat dan didakwa
mengikut cadangan su­ruhanjaya tentera.
Kenapa tahanan itu tak dibicarakan di Amerika?
AS ada sistem keadilan jenayah yang kuat dan teguh.
Saya rasa itu soalan yang adil.
Sesetengah pengganas dibicarakan di Amerika Syarikat.
PEGUAM NEGARA AS, 2005-2007
Contoh utama ialah Zacarias Moussaoui.
Zacarias Moussaoui dihukum penjara seumur hidup
selepas disabitkan di mahkamah persekutuan dalam perbicaraan 9/11 pertama.
Kami risau bukan semua tahanan
di Guantanamo akan mewakili diri sendiri dan mengaku bersalah.
Kami risau mereka akan guna perbicaraan sebagai platform
untuk mengutuk Amerika Syarikat,
memuji usaha al-Qaeda dan kumpulan pengganas lain
lalu menjadi peluang propaganda untuk individu tersebut.
Kami juga risau tentang keselamatan.
Kami amat risau kumpulan pengganas akan buat serangan semasa perbicaraan itu.
Masalah dengan tahanan Guantanamo ialah mereka diseksa.
Itu menimbulkan banyak persoalan.
Pertama sekali, apa akan terjadi jika juri mendengarnya?
Yang kedua, pengakuan dibuat semasa diseksa
dan apa maksudnya pengakuan itu?
Pihak pembela ada hujah yang kuat
untuk menolak pengakuan itu.
CCR iaitu Pusat Hak Perlembagaan dan peguam bersama
memfailkan kes habeas beberapa minggu selepas 9/11,
pada bulan Februari 2002,
mencabar pendirian kerajaan yang tahanan tak berhak
untuk tahu sebab mereka ditahan,
atau diberi peluang untuk mencabar penahanan mereka.
Kes itu akhirnya berjaya sampai ke Mahkamah Agung.
Mahkamah Agung mendengar hujah
kes yang amat penting dalam perang keganasan.
Penahanan lebih 600 suspek pengganas
di pangkalan Tentera Laut AS di Teluk Guantanamo, Cuba.
Ini bererti mahkamah mengkaji kesahan penahanan itu.
Pada tahun 2006, mahkamah mengatakan suruhanjaya tentera bersalah
kerana langgar undang-undang antarabangsa.
Bahawa tahanan Perang Keganasan dilindungi oleh Konvensyen Geneva.
Pada penghujung 2006, Akta Suruhanjaya Tentera diluluskan
untuk membenarkan semua perkara yang Mahkamah Agung kata haram
beberapa bulan sebelum itu.
Antaranya, pelucutan habeas corpus.
Jadi, ia merampas hak semua tahanan Guantanamo
untuk mencabar kesahihan penahanan dan layanan terhadap mereka.
Habeas corpus ialah hak untuk ke mahkamah
untuk kata kita diperlakukan tidak mengikut undang-undang.
Ia cuma untuk masuk ke mahkamah.
Jadi sebagai peguam,
menafikan habeas corpus, sama seperti menafikan undang-undang.
Mereka mahu jadikan Guantanamo
seperti tempat di luar lingkungan undang-undang Bumi.
Semasa Barack Obama dilantik pada tahun 2009,
dia keluarkan arahan eksekutif untuk hentikan
semua prosiding suruhanjaya tentera,
perbicaraan istimewa di Guantanamo
dan menutup Guantanamo dalam masa setahun.
Banyak isu Guantanamo bertahun-tahun berada dalam keadaan tidak tentu
sambil pentadbiran Obama cuba memikirkan perkara yang perlu dibuat.
Dengan berakhirnya perang Afghanistan, tahun ini Kongres perlu menarik balik
semua sekatan terhadap pemindahan tahanan
dan tutup penjara di Teluk Guantanamo.
Sebab kita melawan keganasan,
bukan hanya dengan perisikan dan tindakan ketenteraan,
tapi dengan berpegang teguh pada prinsip perlembagaan.
Saya rasa pentadbiran Obama
telah tiada insentif untuk buat sesuatu tentangnya.
Mereka ada keutamaan politik lain.
Semua orang berhak dapat perbicaraan yang adil.
Itulah tugas saya, pertahankan klien saya sebaik mungkin.
Apa-apa pun, jika teknik ini dikenakan kepada rakyat Amerika,
mana-mana defendan jenayah dalam proses keadilan AS,
ia tentu amat mengejutkan.
Semasa saya bersekolah di Virginia
dan belajar Perlembagaan dan Undang-undang Hak,
saya nak percaya pemimpin kita akan buat undang-undang
yang adil kepada sesiapa saja.
AKTA SURUHANJAYA TENTERA 2006
Bagi sesiapa yang baca
Akta Suruhanjaya Tentera 2006 yang diluluskan oleh pentadbiran Bush
dan Akta Suruhanjaya Tentera 2009 yang diluluskan oleh Presiden Obama,
kita akan nampak seluruh sistem ini telah gagal dari awal lagi.
Mereka reka perkara ini untuk menyukarkan
tugas sebagai peguam bela.
Sangat sukar.
Jelas sekali dasar kerajaan AS
tidak mengutamakan perbicaraan yang adil untuk sesiapa.
Ia cuma untuk pastikan peguam buat kerja yang memadai
supaya proses keadilan nampak sah.
Tapi peguam tak boleh terlalu cekap.
Proses keadilan suruhanjaya tentera ini telah direka
untuk memastikan maklumat
tentang layanan teruk yang dialami oleh tahanan
tidak akan diketahui umum.
Sembunyikan jenayah perang.
Jadi, saya menolak.
Ia tak beretika bagi saya.
Saya meletak jawatan daripada tentera AS sebagai pegawai tentera yang bertugas.
Dari perspektif ramai orang,
Khalid Sheikh Mohammed ialah orang yang paling teruk.
Betul tak? Serangan dahsyat di Pusat Dagangan dan Pentagon.
Jadi, adakah berbaloi awak letak jawatan dan tinggalkan tentera
untuk membela lelaki ini?
Ya. Saya faham.
Saya faham.
Saya berhenti jadi tentera.
Tapi, saya bukan tinggalkan tugas.
Saya rasa saya pertahankan sesuatu yang penting.
Itu yang saya perlu buat.
Ada petikan hebat dalam buku karya Anton Myrer.
"Jika diberi pilihan antara menjadi askar yang baik
dengan manusia yang baik,
jadilah manusia yang baik."
Apabila kita lihat orang macam Khalid Sheikh Mohammed,
kenapa kes itu masih belum selesai?
Apabila ada individu yang ditahan selama hampir 20 tahun
tanpa penyelesaian,
orang mungkin akan kritik proses keadilan suruhanjaya tentera.
Bagi saya, ia menunjukkan kesukaran berurusan dengan orang sebegini
yang terus mengancam keselamatan negara kita.
Jelas sekali,
bukan Presiden Bush saja yang bergelut dengan isu ini,
tapi Presiden Obama, Presiden Trump dan Presiden Biden juga.
Bagaimana nak selesaikannya?
Inilah akibatnya apabila kita seksa orang.
Selepas 20 tahun peristiwa 11 September,
kita masih tertanya-tanya apa nak buat dengan orang yang serang AS.
Saya mengembara beberapa tahun lalu
dan jumpa wartawan asing yang pernah ditahan.
Saya tak boleh lupa kata-katanya tentang Guantanamo.
Dia kata Guantanamo bukan tempat,
ia satu konsep.
Kita mahu jadi
negara Amerika yang bagaimana?
Sebab Amerika juga konsep.
Kita nak perjuangkan konsep itu.
SETAKAT 2021, HAMPIR 780 TAHANAN TELAH DIPENJARAKAN SEJAK 2002.
741 ORANG TELAH DIBEBASKAN OLEH TIGA PENTADBIRAN SEBELUMNYA.
DARIPADA 40 ORANG YANG MASIH DITAHAN,
DUA ORANG TELAH DISABITKAN OLEH SURUHANJAYA TENTERA.
Atas usaha lelaki dan wanita beruniform,
orang awam dan pelbagai rakan sekutu yang luar biasa,
matlamat kita mula tercapai.
Hasilnya, mulai bulan depan,
kita boleh keluarkan 10,000 tentera kita dari Afghanistan
menjelang akhir tahun ini.
Kita juga akan bawa pulang 33,000 tentera sebelum musim panas depan.
Dalam perbualan saya dengan presiden,
arahannya kepada saya semasa saya menuju ke Afghanistan
untuk menjadi komander,
adalah untuk memulakan proses mengubah perang
dan serahkannya kepada Afghanistan.
Biar mereka pikul tanggungjawab mempertahankan keselamatan negara.
Misi kita akan berubah daripada bertempur kepada membantu.
Menjelang tahun 2014, proses peralihan ini akan selesai.
Afghanistan akan bertanggungjawab atas keselamatan negara sendiri.
Kami terpaksa "tutup kedai".
Pada hari saya ambil alih, saya tanya soalan,
"Berapa banyak kemudahan AS di Afghanistan?"
Jika kita kira kedudukan pertempuran, kota kara, pangkalan operasi hadapan
dan pangkalan di seluruh Afghanistan pada musim panas 2011,
ada lebih 800 kemudahan dalam pelbagai bentuk.
Ada kedudukan pertempuran yang sangat kecil, ada yang sangat besar,
berpuluh ribu tentera bersekutu
dengan pesawat pejuang dan pengangkutan beroperasi di landasan utama
dan landasan terbang di beberapa lokasi seluruh negara.
Kami terpaksa tutup semua ini. Itu tugas yang amat besar.
Mereka benarkan saya membawa beberapa ribu tentera,
hanya untuk menyahtentera pangkalan, meruntuhkan binaan
dan kembalikan kawasan itu seperti asalnya,
supaya takkan ada imej Taliban
dan bendera hitam Taliban berkibar di pangkalan Amerika.
Inilah tempatnya, Mac tahun lepas,
selepas serangan maut terhadap tentera AS di wilayah Wardak, Afghanistan.
Satu lagi serangan orang dalam.
Atau yang dipanggil "hijau serang biru".
Awal tahun 2012, muncul dalam media sosial
video askar Amerika buang air di atas mayat orang Afghanistan, Taliban.
Pertama sekali, itu bukan diri kami. Kami tak buat begitu.
Tapi dalam kes ini, ada videonya
dan komen keji
semasa mereka buang air.
Ini buat semua orang di Afghanistan marah.
Kerajaan Afghanistan marah,
pihak tentera Afghanistan marah,
saya pun marah.
Dalam masa seminggu, seorang askar Afghanistan mengamuk
dan serang penasihat Perancisnya dan bunuh empat orang di situ juga.
Yang kelima mati kemudian, beberapa orang Perancis cedera.
Pada mulanya apabila Britain dan Amerika
melatih Pasukan Keselamatan Afghanistan, mereka berkongsi pangkalan.
Mereka bangun tidur, bersarapan, bersenam, makan malam bersama.
Mereka jalin hubungan yang rapat.
Tapi Taliban segera sedar ini cara yang amat mudah
untuk bunuh pasukan bersekutu
dan hentikan usaha latihan.
Dari tahun 2008, 2009,
kita semakin biasa dengar berita seorang askar Afghanistan
bangun pada tengah malam
dan menembak empat atau lima askar British atau Amerika.
Ada beberapa kes orang tersinggung
apabila diarahkan buat sesuatu atau dikenakan tindakan disiplin.
Perkara itu jadi amat biasa dan teruk
sehingga kedua-dua pasukan terpaksa dipisahkan.
Penasihat atau askar kami diserang dan dibunuh
oleh individu yang kami mahu latih
untuk pertahankan diri.
Ini benar-benar boleh menghakis perpaduan
pasukan bersekutu dari dalam.
Kami tak pernah selesaikan semua ini.
Sebenarnya, orang Afghanistan boleh berlawan dan akan berlawan.
Mereka telah berjuang dan mati demi negara mereka.
Jika kita lihat jumlah kematian mereka,
ada masanya
kami risau jumlah kematian itu terlalu banyak
hingga mereka tak boleh digantikan.
Mereka tanggung banyak kematian
manakala AS tak banyak kematian,
tapi kedua-duanya tragedi.
Tapi mereka tanggung banyak kematian. Sudah bertahun-tahun lamanya begitu.
Saya tak rasa kita boleh kata orang Afghanistan bukan pejuang.
Ketika tentera AS mula pulang
dan kawasan operasi AS dikurangkan di sana,
komander AS sekali lagi melancarkan serangan udara,
yang kebanyakannya dengan dron udara tanpa pemandu
untuk mengalahkan kubu kuat Taliban.
Perubahan taktik ini bermaksud ada peningkatan besar
dalam kematian orang awam.
Akibatnya,
lebih ramai orang membenci AS dan tentera Afghanistan
lalu mereka menyertai Taliban.
Penggunaan dron maut dan serangan udara lain
bertambah pada tahun 2009
dan menjadi lebih meluas…
PENGARAH PROJEK KESELAMATAN NEGARA ACLU
…dan menjadi kelaziman bawah pemerintahan Obama.
En. Obama menggunakan dron
dengan lebih agresif daripada Presiden Bush.
Presiden yakin tindakannya betul.
Ramai komander al-Qaeda, pelatih, pembuat bom
dan perisik berkemahiran tinggi telah dibunuh.
Pegawai Pakistan kata pada tahun ini,
dron AS menyerang lebih 100 sasaran militan
di kawasan puak di Pakistan
di sepanjang sempadan Afghanistan.
Anwar al-Awlaki, perisik al-Qaeda kelahiran Amerika
yang tinggal di Yaman,
digelar pihak keselamatan negara sebagai ancaman utama
kepada keselamatan AS, telah dibunuh.
Perisik telah lama menjejaki al-Awlaki
berdekatan tempat persembunyiannya di Yaman.
Pada pagi Jumaat, dron CIA menemui sasarannya.
Dia telah dibunuh oleh serangan dron Amerika.
Anwar al-Awlaki ialah imam di San Diego
ketika perampas pesawat,
iaitu al-Hazmi dan al-Mihdhar, tinggal di San Diego.
Saya rasa mereka dilihat ada bersamanya sekali dua.
Awlaki menjadi terkenal selepas 9/11.
Dia jadi pendakwah yang radikal.
Kerajaan mendakwa pihak berkuasa telah membunuh rakyat Amerika
tanpa proses sewajarnya,
tanpa mengkaji di mahkamah sama ada keputusan membunuh itu sah,
berdasarkan fakta,
sama ada cara selain bunuh boleh digunakan.
Memang tidak ada perdebatan langsung
tentang program pembunuhan di luar bidang kehakiman
yang membunuh suspek keganasan tanpa pengawasan kehakiman.
AS PENGGANAS SEBENAR
Ramai orang akan kata serangan dron itu sangat berguna,
boleh serang sasaran dengan tepat.
AHLI DEWAN NEGARA PAKISTAN
Tapi apabila mereka bunuh tiga sasaran, mereka cipta 33,000 sasaran lagi.
Sebab serangan dron itu tak adil.
Serangan dron menyebabkan kebinasaan lingkungan yang besar.
OBAMA ARAHKAN DRON BUNUH SUSPEK PENGGANAS
Saya terkejut apabila kami kata,
"Kamu anggap siapa sasaran yang sah?"
Jika kita fikir betul-betul maksudnya,
semua lelaki dewasa yang bukan orang tua
merupakan sasaran yang baik.
Apabila kita bunuh orang, kita akan cipta lebih banyak sasaran.
Dengan senjata seperti dron pemangsa kita,
tentera kita boleh serang pengganas dengan tepat di tempat yang sukar dimasuki
tanpa korbankan nyawa yang tak bersalah.
Serangan ini telah menyelamatkan nyawa.
Lagipun, tindakan Amerika memang sah.
Kita diserang pada 9/11.
Dalam seminggu, Kongres luluskan penggunaan kekerasan.
…majlis pertunangan awak.
Ada majlis pertunangan.
Bila tarikh majlis pertunangan ini?
Ini dokumen rasmi?
Setiap kali saya balik ke kampung,
rasanya tak sama lagi, ia seperti kampung lain.
Saya ada ramai kawan di kampung.
Saya lihat beberapa orang menjadi kudung akibat pengeboman.
Badan mereka berlumuran darah
dan mereka tiada tangan atau kaki.
Kulit mereka kendur akibat terbakar.
Menggeleber seolah-olah ada kain yang tergantung pada lengan.
Saya takkan lupakan penderitaan ini, walaupun saya hidup 100 tahun.
Dengan izin Tuhan, kami akan balas dendam.
Anda boleh nampak yang minda mereka penuh kebencian.
Anda cipta pengganas.
Anda paksa semua orang yang tak bersalah ini jadi pengganas
kerana dasar anda adalah untuk bunuh anak-anak kami.
Mereka kata, "Jika kami ditakdirkan mati, kami rela mati bertarung."
Mereka sertai Taliban.
Adakah anda rasa Amerika perlu kekal di Afghanistan
untuk stabilkan keadaan?
Saya tak menentang sepenuhnya
tapi adakah mereka akan berada di sana 200 tahun lagi?
Sampai bila? Ia tentu ambil masa yang lama.
Dari awal lagi, AS buat kesilapan besar kerana pergi ke sana.
Kita ada pemikir yang kononnya bijak tapi bertindak semberono.
Keadaan ini teruk sekali.
BUSH: TRUMP GAGAL PERTAHANKAN NEGARA
Kita benar-benar gagal di Afghanistan.
Kenapa Rusia tiada di sana?
Kenapa India tiada di sana?
Kenapa Pakistan tiada di sana?
Kenapa kita pergi ke tempat sejauh 10,000 km?
AYUH TINGGALKAN AFGHANISTAN. BINA SEMULA AS.
Trump telah jelaskan
secara terbuka dan tertutup yang dia mahu AS keluar.
Rakyat Amerika sudah letih berperang tanpa kemenangan.
Hal itu paling ketara dalam perang di Afghanistan.
Saya berbual dengan ramai duta Amerika
dan mereka jelaskan bahawa Trump sebenarnya tak peduli pun.
Jika saya mahu menang perang itu,
Afghanistan akan dihapuskan dari muka bumi.
PERDANA MENTERI PAKISTAN
Ia akan berakhir dalam masa sepuluh hari.
Dia bukan saja mahu AS keluar tapi dia kata,
"Jangan pedulikan rakyat Afghanistan.
Biarkan mereka. Mereka takkan berhenti lawan.
Tiada harapan untuk mereka. Kita patut balik."
Taliban dengar kata-kata itu.
Itu menyeronokkan mereka.
En. Trump kata Taliban ialah orang yang kuat
dan orang Amerika juga kuat.
Orang kuat mesti bersalaman dengan orang kuat…
BEKAS KETUA TALIBAN
…dan terbang di angkasa bersama.
Mereka suka Trump.
Mereka benar-benar fikir, "Dia orang kami di Rumah Putih."
TALIBAN SOKONG JANJI TRUMP UNTUK KELUARKAN TENTERA AWAL
FEBRUARI 2020
RUNDINGAN DAMAI AWAL ANTARA AS DAN TALIBAN
Lupakan saja. Tiada masalah.
Ya. Ayuh.
SETIAUSAHA NEGARA AS, 2018-2021
Persoalannya, bagaimana negara demokrasi yang besar
seperti Amerika Syarikat
berunding dengan kumpulan pengganas
yang telah membunuh 5,000 askarnya,
tentang isu politik Afghanistan?
Ia mengejutkan saya.
Selepas rundingan 18 bulan dan hampir dua dekad peperangan,
AS dan Taliban Afghanistan akhirnya menandatangani perjanjian
untuk membuka jalan kepada keamanan dan membolehkan tentera asing pulang.
Trump berjanji dengan Taliban
untuk keluarkan semua tentera Amerika pada 1 Mei 2021.
Kerajaan Afghanistan telah membebaskan hampir 5,000 banduan Taliban,
dan setuju untuk bebaskan lebih ramai pada bulan Ogos.
Perjanjian ini antara Amerika dan Taliban
tanpa melibatkan kerajaan Afghanistan.
Taliban setuju untuk tidak menyerang tentera Amerika
tapi tak berjanji untuk tidak menyerang kerajaan Afghanistan.
Jadi, apa mereka buat?
Mereka buat komplot pembunuhan.
Keganasan dan pertumpahan darah berleluasa di Afghanistan,
mengancam rundingan damai,
menghalang rundingan seterusnya bagi menamatkan perang terpanjang AS.
Mereka menyasarkan
masyarakat awam Afghanistan dengan sangat agresif.
Rakyat yang dipanggil generasi 2001.
Kaum wanita,
pendidik, guru, profesor.
Mereka bunuh ramai wartawan akhbar.
Orang yang mendukung demokrasi Afghanistan.
Mereka serang satu demi satu.
Ia sangat menakutkan.
PERSETUJUAN MEMBAWA KEAMANAN KE AFGHANISTAN
AS tandatangani perjanjian dengan Taliban
untuk berbincang dengan orang Afghanistan lain,
termasuk kerajaan,
bagi merundingkan pelan penyelesaian politik
dan menyetujui gencatan senjata yang menyeluruh dan kekal.
RUNDINGAN DALAMAN AFGHANISTAN 12 SEPTEMBER 2020
Kini AS menjadi saksi
kepada rundingan sesama wakil Afghanistan.
Bayangkan meja rundingan.
Di sebelah sana, ada pemimpin Taliban yang kolot,
yang sejak hampir satu dekad yang lalu,
dipenjarakan di Guantanamo.
Orang yang bunuh kami semalam
layan kami dengan mesra dan berbual dengan kami hari ini.
Mereka terlalu mengagungkan sumber dan teknologi mereka.
Mereka sangat yakin dan angkuh.
Mereka beritahu perunding Afghanistan,
"Daripada kami buang masa berunding dengan kamu,
lebih senang jika kami menawan Kabul."
Mereka memang berlagak.
Secara ketenteraan, Amerika menggunakan pelbagai strategi
dan peralatan ketenteraan di Afghanistan.
Tapi mereka gagal pada setiap langkah.
Mereka tak capai kejayaan yang mereka harapkan.
Itu satu pihak.
Sebaliknya, di sebelah sini pula,
ialah wakil kerajaan Afghanistan.
Fawzia Koofi ialah wanita yang hebat.
BEKAS AHLI PARLIMEN AFGHANISTAN
Dia melambangkan semua perubahan
yang menguasai Afghanistan sejak 20 tahun lalu.
Sejak dia ahli parlimen lagi,
dia salah seorang pemimpin utama
yang memperjuangkan hak wanita di negara itu.
Hakikat yang mengagumkan tentang Fawzia Koofi,
sebelum rundingan damai bermula,
seseorang cuba bunuh dia.
Kami sepatutnya datang pada hari Ahad. Ia berlaku pada hari Jumaat.
Ada kereta menghalang jalan kami.
Tiba-tiba, ada orang menembak dari kereta itu.
Selepas beberapa saat, saya tersedar yang saya ditembak.
Darah mula mengalir
dan saya tak boleh gerakkan tangan.
Peluru itu kena di sini,
di sini,
masuk ke sini, patahkan tulang dan tersangkut di sini.
Ia dikeluarkan dari sini.
Anak saya larang saya tidur dengan kata, "Jangan tutup mata."
Selepas banyak hilang darah, saya boleh pengsan.
Dia pastikan saya terjaga.
Ini berkaitan dengan rundingan damai
kerana mereka tahu saya akan hadirinya.
Mungkin mereka takut akan suara saya.
Ini menunjukkan tahap keganasan dan perang di Afghanistan.
Ini menunjukkan pentingnya proses perdamaian
untuk menghalang pertumpahan darah.
Seperti ramai wanita Afghanistan,
saya pernah saksikan Taliban menyebat wanita di jalanan
kerana tak pakai tudung atau burka,
kerana jumpa doktor tanpa ditemani saudara lelaki.
Ini salah satu negara paling teruk di dunia untuk wanita.
Sejauh mana lagi kami perlu berkompromi demi keamanan?
BIDEN KELUARKAN TENTERA SEBELUM 11 SEPT.
Presiden Biden mahu bawa pulang tentera.
Kita takkan terburu-buru untuk keluar.
Kita akan keluar dengan bertanggungjawab, hati-hati dan selamat.
Kita lakukannya dengan kerjasama penuh sekutu dan rakan kongsi
yang kini mempunyai lebih ramai tentera di Afghanistan.
AS takkan pulang sebelum 1 Mei, tapi sebelum 11 September,
iaitu ulang tahun ke-20.
Tanpa apa-apa syarat.
Taliban tak perlu buat apa-apa.
AS akan pergi.
Saya pergi ke Kabul pada Disember 2020.
Saya jumpa Presiden Ghani.
Mereka rasa diabaikan.
Mereka kata, "Kami sayang Amerika.
Kami ada pilihan raya.
Ini demokrasi berfungsi di tengah-tengah Asia.
Kepercayaan kita sama."
Saya dapat rasa ketakutan mereka.
Mereka cemas kerana Amerika akan pergi.
Taliban ada dalam kalangan mereka dan akan binasakan mereka.
Selagi ia tak muncul di kaca TV,
dunia takkan peduli.
Amerika Syarikat telah mencapai matlamatnya di Afghanistan.
Untuk tangkap pengganas yang menyerang AS pada 9/11,
menjatuhkan hukuman kepada Osama bin Laden,
dan mengurangkan ancaman pengganas yang menjadikan Afghanistan pangkalan
untuk melancarkan serangan terhadap Amerika Syarikat.
Objektif itu telah tercapai. Sebab itu AS ke sana.
AS tak pergi ke Afghanistan untuk bangunkan negara.
Orang Afghanistan sendiri berhak dan bertanggungjawab untuk tentukan
masa depan mereka dan cara untuk mentadbir negara mereka.
Taliban mengambil alih bandar dan daerah dengan pantas.
Pada hari Jumaat,
Taliban mendakwa telah menguasai 85% daripada Afghanistan
dan semakin berjaya menguasai kawasan strategik.
Biar saya tanya mereka yang mahu AS kekal di Afghanistan,
berapa ramai lagi,
berapa ribu lagi rakyat Amerika
yang anda sanggup korbankan?
Sampai bila anda mahu mereka tinggal di sana?
Pegawai pertahanan Amerika kata
tentera Amerika dan NATO yang terakhir
telah meninggalkan pangkalan udara tentera di Bagram
dan menyerahkannya kepada tentera Afghanistan.
AS TINGGALKAN BAGRAM TANPA AMARAN
Di mana penyokong kemanusiaan?
Kenapa mereka tak membantah
penarikan tentera dari Afghanistan?
Ia telah menyebabkan penderitaan besar.
Sejurus selepas perjanjian Amerika Syarikat dan Taliban,
Taliban telah menyerang hospital bersalin
dan membunuh bayi dan ibu hamil.
Mereka menyerang pasar yang membunuh ramai orang Afghanistan,
menyerang Universiti Amerika di Kabul,
yang membunuh orang muda, termasuk wanita,
yang mahu mengukuhkan negara dan membina masa depan
untuk generasi akan datang.
Saya nak tanya, kenapa mereka tak marah?
Di mana pejuang kemanusiaan?
Kenapa mereka tak peduli hakikat yang kita memperkasa
organisasi pengganas ini,
organisasi yang ada agenda kejam dan berbahaya,
apabila kita tinggalkan Afghanistan?
Sebaik saja tentera Amerika tinggalkan Afghanistan,
keganasan antarabangsa akan kembali.
Semua pelaburan yang dibuat di Afghanistan
sepanjang 19 tahun lalu akan hilang.
PANGKALAN LATIHAN TENTERA AFGHANISTAN
Satu-satunya perkara yang wujud
ialah Taliban percaya mereka menang perang ini,
Amerika Syarikat melarikan diri
dan negara ini patut diserahkan kepada Taliban…
KETUA TURUS AM TENTERA NEGARA AFGHANISTAN
…supaya mereka boleh tubuhkan Emiriah sendiri.
Walaupun tentera Amerika pergi, kami bersedia
untuk jalankan tanggungjawab.
Kami akan pertahankan negara selagi masih bernyawa.
Kami takkan serahkan negara kepada Taliban.
Ini perjuangan kami. Ini negara saya.
Ini rakyat saya. Ini tentera saya.
Ingat muka saya.
SARJAN
Ini bukan Afghanistan lama.
Ini generasi baharu.
Inilah orang baharu, generasi muda yang baharu
dan tentera baharu.
Pada mulanya, saya sertai tentera kerana rasa tak berdaya.
Kini keadaan kami lebih baik.
Kami mahu pertahankan tanah air yang banyak dirundung bencana.
Kami perlu pertahankan negara.
Taliban memberi alasan bahawa kerajaan Afghanistan
ialah hasil daripada pendudukan Afghanistan.
Apabila Amerika pergi,
hasil daripada pendudukan mereka juga mesti dimusnahkan.
Tubuhkan kerajaan baharu
yang boleh diterima oleh semua orang Afghanistan.
Pesanan saya kepada Taliban yang jahanam,
saya kehilangan anak saya, seorang tentera
dalam usaha untuk mempertahankan negara
dan saya takkan berhenti menyokong Tentera Negara Afghanistan.
IBU ASKAR AFGHANISTAN YANG MATI BERTEMPUR
Saya akan besarkan anak-anak yang lain untuk menyertai ANA,
menentang penindas serta musuh negara,
dan pecahkan muka mereka.
Saya jamin yang kami mahu menjalin hubungan baik
dengan Amerika dan NATO.
Dalam perjanjian yang ditandatangani oleh Taliban dan Amerika,
ada satu perkara besar yang Taliban korbankan
iaitu hubungan dengan al-Qaeda dan kumpulan lain.
Ini pengorbanan yang besar.
Taliban putuskan hubungan ini demi menjayakan rundingan.
Mereka kata Taliban tiada lagi hubungan dengan al-Qaeda dan kumpulan lain.
Amerika telah buat keputusan
untuk keluarkan tentera mereka selepas 20 tahun.
Kami dilatih secara profesional, jadi tiada masalah akan timbul.
Kami bersedia untuk pertahankan tanah air.
PADA 15 0G0S 2021, TALIBAN MENAWAN KABUL, IBU NEGARA AFGHANISTAN
MEREKA MENGUASAI SEMULA NEGARA SELEPAS PERANG 20 TAHUN
Serangan 11 September mengubah dunia.
Negara kita dalam keadaan berkabung.
Kita perlu berkata, mari fikir sejenak.
Mari kita berhenti sekejap
dan renungkan implikasi tindakan kita hari ini
untuk mengelakkan keadaan jadi tak terkawal.
Kebenaran untuk Guna Kuasa Tentera
telah digunakan lebih daripada 41 kali
di 19 negara yang tak berkaitan langsung dengan 9/11.
Ia juga digunakan untuk mengintip di Amerika Syarikat.
Ia digunakan di Somalia, Yaman dan lain-lain.
Ia dijadikan alasan untuk gunakan kekerasan,
mengebom dan melaksanakan operasi ketenteraan di seluruh dunia.
Itu melanggar perlembagaan.
Ia penyebab untuk perang berpanjangan.
Saya tak pernah bayangkan yang sehingga kini,
Kebenaran untuk Guna Kuasa Tentera masih digunakan
atau dijadikan alasan oleh pentadbiran
untuk tumpaskan kumpulan pengganas di seluruh negara.
Kami tak sangka.
Kami cuma mahu cari al-Qaeda.
Selepas itu, tugas AS selesai.
Selepas AS yakin bahawa Afghanistan bukan lagi tempat perlindungan pengganas,
Kebenaran untuk Guna Kuasa Tentera takkan digunakan lagi.
Ia cuma untuk memburu al-Qaeda dan pelaku serangan 9/11.
Tapi ia masih digunakan hari ini.
Ia perlu dihentikan.
AS MEMBELANJAKAN LEBIH 2. 3 TRILION DOLAR
DALAM PERANG AFGHANISTAN.
LEBIH 2,400 ASKAR AS TERKORBAN DAN LEBIH 50,000 CEDERA.
SEKURANG-KURANGNYA 150,000 RAKYAT AFGHANISTAN TERBUNUH,
KEBANYAKANNYA ORANG AWAM.
Dalam pelbagai cara, 9/11 ialah garisan pemisah
antara abad ke-20 dan ke-21.
Dalam banyak cara, ia permulaan sejarah moden.
Kesan terbesar peristiwa 9/11, Amerika jadi takut.
Hari ini ancaman antraks, esok ancaman lain.
Ancaman apa? Sampai bila?
Kesannya terlihat pada seni bina bangunan
dan ruang awam yang kita guna.
Ia menjejaskan kepercayaan kita terhadap institusi,
menonjolkan kegagalan kerajaan AS sebelum 9/11.
Rakan sekalian,
setiap kenyataan saya hari ini disokong oleh sumber yang kukuh.
Kegagalan perisikan Amerika dan media
sebelum berlakunya Perang Iraq
mengubah tanggapan rakyat Amerika terhadap kerajaan dan media,
dan suara yang dipercayai.
Awak tahu kami cakap tentang apa?
Awak baca laporan empat tahun lalu tapi berlagak pandai.
Peristiwa 9/11 ialah teori konspirasi moden yang asal.
HENTIKAN PERANG SERTAI REVOLUSI KEBENARAN
Wang Keselamatan Dalam Negeri berjumlah berbilion dolar yang mengalir
dalam bentuk peruntukan bagi penguat kuasa undang-undang tempatan dan negeri
seolah-olah membawa perang ke tempat sendiri.
Ini satu daripada dua atau tiga tarikh dalam sejarah Amerika
yang mengubah hala tuju sejarah Amerika.
Malangnya, saya rasa jika Osama bin Laden masih hidup,
dia akan gembira atau setidaknya puas hati.
Pertubuhan yang diasaskannya pada 1988
telah bertahan lebih daripada tiga dekad.
Ia mencabar tentera yang paling berteknologi tinggi
dalam sejarah manusia iaitu Amerika Syarikat.
Pada 9/11, ada satu al-Qaeda.
Kini ada empat kali ganda organisasi pengganas asing
dalam senarai Jabatan Negara, yang berkongsi ideologi al-Qaeda.
Mereka masih anggap Osama sebagai wira dan mentor mereka,
sebagai tokoh teladan.
Ungkapan "Perang Keganasan"
ialah laungan perang yang benar-benar membakar semangat,
tapi ia sangat mengelirukan.
Ia sepatutnya cuma fokus pada memerangi kumpulan pengganas,
pada individu yang melakukan serangan 9/11
dan terus mengancam AS.
Sebaliknya, AS memerangi apa-apa yang menakutkannya.
Saya takkan cuba pertahankan pelaburan bertrilion dolar
atau jelaskan setiap satu perkara
selama perang 20 tahun.
Tapi hari ini, lebih 40 peratus pelajar sekolah di Afghanistan ialah perempuan.
Jumlah kanak-kanak Afghanistan yang mati semasa lahir jatuh mendadak.
Rawatan perubatan semakin meluas
di seluruh Afghanistan.
Peluang untuk orang Afghanistan dapatkan pendidikan bermutu,
bukan tahap sekolah rendah saja,
tapi sekolah menengah dan universiti,
semakin luas di seluruh negara.
Ada orang yang kata, ia tak berbaloi.
Tapi apabila kita lihat gadis Afghanistan pergi ke sekolah,
atau wanita yang jadi eksekutif,
atau ekonomi Afghanistan yang semakin berdaya saing
dengan negara membangun dan maju…
Bagi saya, memang ada kemajuan.
TIDAK AKAN DILUPAKAN
Penting untuk belajar sejarah.
Penting untuk benar-benar tahu perkara yang membawa kepada 9/11,
peristiwa 9/11 itu sendiri, akibatnya.
Penting untuk tahu kebaikan, keburukan, kedahsyatan, kenyataan.
MEMORIAL DAN MUZIUM 9/11 NEW YORK CITY
DEANNA LYNN GALANTE DAN KANDUNGANNYA
MANGSA 9/11
Selepas 11 September, jika anda tanya saya, "Apa khabar?"
Saya akan kata, "Khabar baik. Saya masih hidup. Saya okey."
Saya tak sedar saya tak okey.
Saya zombi yang berfungsi.
Saya mula faham pada tahun 2006.
Ketika itulah muzium peringatan dibuka.
Ketika itulah saya sedar yang saya perlu bercerita.
Tentang korban kejadian, tentang kejadian itu sendiri.
Saya perlu kongsikannya.
KAPTEN FDNY, BERSARA
Saya harap kita takkan lupa
tentang cara negara kita cuba bersatu pada 9/11,
untuk saling membantu.
Ini sebelum AS memutuskan untuk menyerang balas
atau bertindak terhadap sesiapa yang bertanggungjawab.
Ada banyak pengajaran daripada 9/11
tetapi kita tak patut fikir bahawa kebencian
ialah tindakan yang bagus.
Jawapannya ialah kasih sayang.
Itu saja.
Setiap kali ulang tahun 9/11, ia seperti baru berulang.
Kita tak pernah lupa dan takkan lupa.
Ia kekal bersama kita selamanya.
Kita takkan lupa.
IBU KEPADA LEIGH
Tapi saya sangat gembira kerana dapat jumpa Leigh dan Faye.
Hidup saya berubah selepas bertemu mereka,
apabila tahu mereka sihat sejahtera.
Kami saling berhubung selepas itu dan jadi seperti keluarga.
Ia sangat indah.
Sehingga hari ini, Faye ibu saya dari Chicago.
Dia sangat mulia.
11 SEPTEMBER HARI PERINGATAN
Andrew Anthony Abate.
Vincent Paul Abate.
Laurence Christopher Abel.
Alona Abraham.
William F. Abrahamson.
Richard Anthony Aceto.
Heinrich Bernhard Ackermann.
Paul Acquaviva.
Christian Adams.
Amerika yang terbaik
ialah Amerika yang mempercayai kesamaan hak untuk semua.
Dalam Islam,
salah satu daripada 99 nama Tuhan ialah as-Salam,
bermaksud "keamanan".
"Keamanan" sebenarnya salah satu nama Tuhan.
Tiada cita-cita yang lebih agung bagi manusia
selain membawa keamanan sebenar yang kekal abadi.
Terjemahan sari kata oleh Majdi Omar